OBRAZLOŽENJE UZ PRIJEDLOG ODLUKE O GROBLJIMA OPĆINE KRAŠIĆ

Općina Krašić pokrenula je postupak donošenja nove Odluke o grobljima radi usklađivanja općeg akta s odredbama novog Zakona o grobljima te cjelovitog uređenja načina upravljanja grobljima na području Općine.
Važeća Odluka o grobljima donesena je 2014. godine te više nije u potpunosti usklađena s važećim zakonskim propisima. Novim prijedlogom Odluke uređuju se pitanja dodjele i korištenja grobnih mjesta, vođenja grobnih evidencija, održavanja groblja, uvjeti izvođenja radova na grobljima, način upravljanja grobljima, postupanje s grobnim mjestima bez korisnika, prava i obveze korisnika grobnih mjesta te druga pitanja propisana Zakonom.
Prijedlogom Odluke osigurava se jasno i transparentno uređenje prava i obveza korisnika grobnih mjesta te učinkovitije upravljanje grobljima na području Općine Krašić, uz poštivanje dostojanstva pokojnika, lokalnih običaja i važećih zakonskih propisa. 
Pozivaju se svi zainteresirani građani, korisnici grobnih mjesta, pravne osobe i druga zainteresirana javnost da tijekom trajanja savjetovanja dostave svoje prijedloge, primjedbe i mišljenja putem obrasca za sudjelovanje u savjetovanju. Sve pristigle primjedbe razmotrit će se prije upućivanja konačnog prijedloga Odluke Općinskom vijeću na donošenje.

